**Prof. dr. Polonca Trebše**

Raziskovalno delo prof. dr. Polonce Trebše sodi na področje okolja, s poudarkom na pretvorbah organskih onesnaževal (pesticidi, zdravila za zniževanje holesterola - statinov, sredstva za osebno nego in zaščito pred UV sevanjem, industrijska onesnaževala) v vodnem okolju in ugotavljanje učinkov le-teh na različne testne organizme. Raziskuje fotokemijsko in fotokatalitsko razgradnjo onesnažil, pri čemer ugotavlja mehanizme reakcij razgradnje in njihovo stopnjo nevarnosti na vodno okolje z uporabo testov strupenosti. Z raziskavami na področju UV filtrov se osredotoča na reakcije pod dezinfekcijskimi pogoji v bazenskih vodah, dodatno podprte s sintezo, karakterizacijo in strupenostjo izbranih UV filtrov. Dokazala je številne klorirane produkte, ki so strupeni in hkrati stabilni na sončni svetlobi.

Omenjene raziskave so tudi plod njenega sodelovanja z Univerzo Blaise Pascal v Clermont Ferrandu, Francija in Univerzo Lomonosov v Moskvi, Rusija ter številnih domačih in mednarodnih projektov. V soavtorstvu je objavila 77 znanstvenih člankov v mednarodnih revijah s faktorjem vpliva (h-indeks WoS/Scopus: 22), število čistih citatov WoS 1195).